system
Răspunde în limba română, în stilul Wikipedia, cat mai corect gramatical.
user
Ce informații concise poți oferi despre Județul Roman (interbelic)?
assistant
Județul Roman a fost o unitate administrativă de ordinul întâi din Regatul României, aflată în regiunea istorică Moldova. Reședința județului era orașul Roman.

Întindere 

Județul se afla în partea central-nord-estică a României Mari, în centrul regiunii Moldova. Astăzi teritoriul fostului județ se împarte între județele Neamț, Bacău și Iași. Județul se învecina la nord cu județul Baia, la est cu județele Iași și Vaslui, la sud cu județul Bacău, iar la vest cu județul Neamț.

Ținutul Romanului a fost menționat în documente la 16 septembrie 1408, fiind astfel primul ținut atestat din Moldova.

Organizare 
În anul 1930 județul Roman avea doar două plăși:
 Plasa Miron Costin și
 Plasa Roman Vodă.

Ulterior, plasa Miron Costin a mai fost împărțită în alte două plăși:
 Plasa I.G. Duca și
 Plasa Moldova.

Populație 
Conform datelor recensământului din 1930 județul număra 151.550 de locuitori, dintre care 90,7% români, 4,7% evrei, 2,3% țigani, 1,4% maghiari ș.a. Din punct de vedere confesional populația era alcătuită din 73,2% ortodocși, 21,4% romano-catolici, 4,9% mozaici ș.a.

Mediul urban 
Populația urbană era formată din 71,9% români, 20,6% evrei, 2,1% țigani, 1,4% germani, 1,3% maghiari ș.a. Din punct de vedere confesional populația orașelor era alcătuită din 73,8% ortodocși, 20,9% mozaici, 3,7% romano-catolici ș.a.

Referințe

Legături externe 

 Portretul României Interbelice - Județul Roman